В момента влизам във втора година платено майчинство, но едновременно с това реших да запиша преквалификация в университет в задочна форма, за да се сдобия и с нова професия след майчинството. Въпросът ми е дали това, че ще бъда студентка ще спре по някакъв начин изплащането на обезщетение?




В отпуск по майчинство съм, но реших да запиша преквалификация в университет в задочна форма. Ще продължавам ли да получавам обезщетение?
=========================================================================================================================================

 

Лицата, които са осигурени за общо заболяване и майчинство, имат право на парично обезщетение за бременност и раждане, за отглеждане на дете до 2-годишна възраст и при осиновяване на дете до 5-годишна възраст при условията, размерите и сроковете, определени в чл. 48а – чл. 54 от Кодекса за социално осигуряване (КСО). Извършването на трудовата дейност, която е основание за осигуряване за общо заболяване и майчинство, и получаването на възнаграждение за тази дейност изключва получаването на парично обезщетение за бременност и раждане, за отглеждане на дете до 2-годишна възраст и при осиновяване на дете до 5-годишна възраст (с изключение на обезщетенията по чл. 50а, чл. 53г и по чл. 54 от КСО), тъй като обезщетенията за бременност и раждане, за отглеждане на дете до 2-годишна възраст и при осиновяване на дете до 5-годишна възраст се изплащат при ползване на отпуск на съответното основание. В Кодекса за социално осигуряване и в подзаконовите нормативни актове не е предвидено подобно основание – обучение в университет в задочна форма за прекратяване изплащането на обезщетение за майчинство.


Поздрави,  

адв. Николина Митова  

0898 303092


